Source: https://fin.afterdawn.com/uutiset/artikkeli.cfm/2007/07/03/eu_tutkii_hd_dvd-_ja_blu-ray-leirien_toimia
Timestamp: 2018-03-19 20:08:41+00:00
Document Index: 18540018

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ']

EU tutkii HD DVD- ja Blu-ray-leirien toimia - AfterDawn
AfterDawn > Uutiset > EU tutkii HD DVD- ja Blu-ray-leirien toimia
EU tutkii HD DVD- ja Blu-ray-leirien toimia
Kirjoittaja Kaarlo Räihä @ 3.7.2007 23:40 Kommentteja (11)
HD DVD- ja Blu-ray-leirien välinen kilpailu on herättänyt myös EU:n kilpailuviranomaisten huomion. EU:n kilpailuviranomaiset epäilevät, että osapuolet ovat tehneet kilpailulainsäädäntöä rikkovia sopimuksia suurten elokuvastudioiden kanssa.
Kilpailuviranomaisten kanta on helppo ymmärtää, sillä ainoastaan Paramount Pictures ja Warner Bros julkaisevat elokuviaan sekä Blu-ray- että HD DVD -levyillä. Muut suuret studiot ovat ainakin toistaiseksi sitoutuneet ainoastaan toiseen formaattiin. Erityisesti Blu-rayn suosio kiinnostaa kilpailuviranomaisia ja kaikilta suurilta elokuvastudioilta on pyydetty tietoja siitä, miten sopimukset ovat syntyneet ja minkä vuoksi studiot tukevat vain toista formaattia.
Kyseessä ei ole uusi tutkimus, vaan EU aloitti asian selvittämisen noin vuosi sitten. Silloin EU selvitti sekä Blu-ray- että HD DVD -leirien lisensointikäytäntöjä. Tutkimuksen suunta kuitenkin vaihtui viime kuussa, kun myös elokuvastudioiden toimintaa alettiin kartoittamaan.
Jos osapuolten todetaan rikkoneen lakia sopimuksia tehdessä, voi edessä olla todellinen mediamylläkkä. Tällöin asia kiinnostaisi todennäköisesti myös Yhdysvaltojen kilpailuviranomaisia ja kuluttajan kannalta paras lopputulos olisi se, että studioiden pitäisi julkaista elokuvansa sekä HD DVD:nä että Blu-rayna. Tällöin kuluttajan ei tarvitsisi ostaa kummankin formaatin soittimia, jotta hän voisi nauttia kaikkien studioiden teräväpiirtoelokuvista.
<iPhonen jättikatteet varmistuivat >Universal haluaa paremman iTunes-sopimuksen Applen kanssa
14.7.2007 2:54
No aika yllättävä käänne.Toisaalta tuo pelastaa hddvd, koska muuten se olisi aika varmaan ollut nykyajan beta.
24.7.2007 4:56
Jotain "pöydänalus"sopimuksia on varmasti väsätty, eri asia onkin saako EU:n kilpailuviranomaiset studioilta tarvittavaa näyttöä kasaan..
34.7.2007 5:24
EU ja sen aikeet, saapa nähdä taas tuleeko mitään.
44.7.2007 5:44
Kuluttajan kannalta olisi paras ratkaisu, että kaikki elokuvat on saatavilla molemmille formaateille. Itse kuitenkin pidän parempana vaihtoehtona, että tulevaisuudessa vain toinen teräväpiirtoformaateista olisi jäljellä.
54.7.2007 8:56
Luulis että kukin saa itse päättä kumpaa tukee? Mut eihän tosta kuluttajalle mitään haittaa olisi jos kaikki alkaisivat tukea molempia, päinvastoin.
64.7.2007 9:06
Joo Eu:ssa lakivaan että uutus elokuvat julkaistava molemmissa versioissa ja vasta toisessa painoksesta saa valita kummelle haluaa. On huonoppiakin lakeja tehnyt.
74.7.2007 16:06
Miksei KULUTTAJA saa päättää kumman haluaa, ostamalla valitsemansa soittimen jossa kaikki elokuvat näkyvät?
84.7.2007 16:24
Lainaus, alkuperäisen viestin kirjoitti APINAKO:
Tai oliskohan vielä parempi?Jos ottaisivat kummankin parhaat puolet
ja tekis vaan yhden,missä kaikki levyt toimis.Mut ei kai ne voi sovussa olla?
94.7.2007 18:17
"Joo Eu:ssa lakivaan että uutus elokuvat julkaistava molemmissa versioissa ja vasta toisessa painoksesta saa valita kummelle haluaa. On huonoppiakin lakeja tehnyt."
Suuret elokuvayhtiöthän on amerikkalaisia ja ensisijainen markkina-alue on usa ja canada. seuraavana tulee aasia. siellä on huomattavasti suuremmat markkinat kuin euroopassa. EU kun säätelee hyvät lait niin päästään siihen, ettei elokuvayhtiöitä oikeastaan kiinnosta julkaista elokuvia euroopassa, koska se tulee kalliiksi. Eli saataisiin kyllä molemmissa formaateissa, mutta ½ vuotta myöhässä.
Näinkin voi käydä. Pitää muistaa, että eurooppa toisaalta alueena ja toisaalta väestöllisesti aika pieni alue.
104.7.2007 18:35
Kyllähän se niin on, että minä en ainakaan osta kuin jommankumman soittimen. Ei vaan voi vielä ostaa, koska eka pitää tietää kumpi nyt sitten on se tulevaisuuden ratkaisu.
115.7.2007 13:30
Pitää muistaa, että eurooppa toisaalta alueena ja toisaalta väestöllisesti aika pieni alue.
No ei kannata väheksyä sitä EU:ta se pisti Bilin:ki polvilleen. Vienti ja tuonti politiikka on maailmassa niin kieroa ja rajua, ettei yksikään erillinen teollisuus ala voi kauan hangoitella vastaan, näin on käynyt arabien öljy leikeille ja USA:n teräs yhtiöille.
Maantieto kuntoon vuonna 2005
EU on pinta-alaltaan vain noin kaksi viidesosaa Yhdysvaltain pinta-alasta, mutta väestöä EU:ssa on yli 50 % enemmän. EU:n väkiluku onkin maailman kolmanneksi suurin Kiinan ja Intian jälkeen.
EU:n alueella asuu vain 7 prosenttia koko maailman väestöstä, sen osuus tuonnista ja viennistä maailmassa on noin viidennes. EU on siis suuri kauppamahti, jolla on kansainvälisesti tärkeä rooli.
EU on maailman suurin viejä ja toiseksi suurin tuoja. EU:n tärkein kauppakumppani on Yhdysvallat, jonka jälkeen Kiina on toiseksi tärkein.
Viestiä on muokattu sen lähettämisen jälkeen. Viestiä on muokattu viimeksi 5.7.2007 @ 13:31